****

**Ma kezdődik a Nagy-Szín-Pad!**

**Szerda este 20:00-kor a Follow the Flow és a KosziJanka koncertjével kezdődik a Nagy-Szín-Pad!, a VOLT Produkció és a Petőfi Rádió tehetségmutató versenyének 2019-es elődöntője. A közönség az Akvárium Klubban, valamint a Nagy-Szín-Pad! online felületein, live streamen is nézheti kedvenceit, de az M2 Petőfi TV is a helyszínről jelentkezik a 4 este során, izgalmas riportokkal, összeállításokkal színesítve adását. A rajongók az elődöntők napján 20:00-tól 24 órán át szavazhatnak kedvenceikre, de a 10 fős, koncert- és fesztiválszervezőkből, korábbi Nagy-Szín-Pad! résztvevőkből, zenészekből és médiaszakemberekből álló Nagy-Szín-Pad! CREW is értékeli majd a produkciókat. A május 16-i döntőbe 3 előadó juthat, közülük kerül majd ki a győztes, aki számos rendkívül rangos díj mellett, idén a legnagyobb magyar fesztiválok nagyszínpadain játszhat.**

A hatodik Nagy-Szín-Pad!-ban népszerű, rendszeresen koncertező és a Petőfi Rádió műsoraiban is gyakran szereplő előadók kapnak lehetőséget, hogy az eddiginél jóval nagyobb ismertséghez jussanak. A verseny **kizárólag meghívásos alapon működik**: résztvevőit száznál is több koncert- és fesztiválszervező, producer, újságíró és zenei szerkesztő ajánlása alapján a szervezők választották ki. Az idei Nagy-Szín-Pad! első elődöntőjében május 8-án 20:00-tól a **Follow the Flow**, majd 21:30-tól **KosziJanka** ad teljes koncertet. Másnap a **Nomad** és a **New Level Empire**, pénteken a **USEME,** valamint a **Stolen Beat** játszik, míg a szombati, utolsó elődöntőn a **USNK** és a **The Bluebay Foxes** bizonyíthatja nagyszínpad-érettségét.  
   
A helyszínre látogató közönség számára fontos információ, hogy az elődöntőkre megvásárolt, sértetlen karszalagok a döntőre is érvényesek!

Az elődöntők és a döntő a korábbi évekhez hasonlóan ezúttal is **teljes egészében nézhető lesz a**[**www.nagyszinpad.com**](https://akvariumklub.us17.list-manage.com/track/click?u=7ac3daee9aa744146e2779858&id=3b7f31290e&e=575642d907)**-on, a Nagy-Szín-Pad!, a Sziget Fesztivál, a STRAND Fesztivál és a VOLT Fesztivál Facebook oldalán keresztül elérhető online streamen**. Az **M2 Petőfi TV** idén is egy 90 perces showműsort épít az elődöntők és a döntő köré, a **Recorder**, a **Lángoló Gitárok**és a **ROCKSTAR** **Magazin**pedig médiatámogatóként ad hírt az eseményekről.  
   
**A SZAVAZÁS**

Az elődöntők alatt elsősorban a szakmai zsűri, azaz **a Nagy-Szín-Pad! Crew szavazata számít, a közönség, mint 11. zsűritag** teheti le a voksát 3 platformon, az aznap fellépő előadókra 20:00-tól másnap 20:00-ig: SMS-ben, Instagramon és a www.nagyszinpad.com-on.  
A közönség és a Nagy-Szín-Pad! CREW szavazatainak összesítése adja ki a 3 továbbjutó zenekart, személyüket **május 13-án reggel jelentik be a Petőfi Rádióban**. Ekkor újraindul a szavazás a 3 döntősre, akikre egészen a döntő végéig lehet szavazni.  
**A végeredményt már csak a közönség alakítja**: az ő voksaikat a szavazás élő adásbeli lezárása után összesítik, és bejelentik a Nagy-Szín-Pad! idei győztesét.  
   
**A Nagy-Szín-Pad! Crew 2019-es tagjai:**

* **Áron András "Apey"**, a tavalyi Nagy-Szín-Pad! győztes Apey & the Pea frontembere
* **Boros Csaba**, a Republik együttes frontembere és a Petőfi Rádió műsorvezetője
* **Lábas Viki**, a 2014-es Nagy-Szín-Pad! résztvevő Margaret Island énekesnője
* **Lobenwein Norbert**, a Telekom VOLT Fesztivál és a STRAND Fesztivál vezetője, a Sziget zenei igazgatója valamint a NAGY-SZÍN-PAD! alapítója
* **Marsalkó Dávid**, a 2014-es Nagy-Szín-Pad! résztvevő Halott Pénz alapítója, frontembere
* **Medvegy Anikó**, az M2 Petőfi TV csatornaigazgatója
* **Muraközi Péter**, a Sziget Szervezőiroda magyar zenei igazgatója, a veszprémi Expresszó Klub vezetője
* **Patkó Béla Kiki,** az EMELET zenekar frontembere
* **Takács Ákos**, a Red Bull marketing menedzsere
* **Tiszttartó Titusz,** a Petőfi Rádió csatornaigazgatója

 **A NAGY-SZÍN-PAD! 2019-ES MENETRENDJE:**

**05.08. Follow the Flow - KosziJanka**  
EVENT: [https://www.facebook.com/events/397195290828751/](https://akvariumklub.us17.list-manage.com/track/click?u=7ac3daee9aa744146e2779858&id=555f5fd849&e=575642d907)  
   
**05.09. Nomad - New Level Empire**  
EVENT: [https://www.facebook.com/events/596376867454840/](https://akvariumklub.us17.list-manage.com/track/click?u=7ac3daee9aa744146e2779858&id=69e64cdf09&e=575642d907)  
   
**05.10. Useme - Stolen Beat**  
EVENT: [https://www.facebook.com/events/574868493028098/](https://akvariumklub.us17.list-manage.com/track/click?u=7ac3daee9aa744146e2779858&id=87fb38beb9&e=575642d907)  
   
**05.11. USNK - The Bluebay Foxes**  
EVENT: [https://www.facebook.com/events/260954418158922/](https://akvariumklub.us17.list-manage.com/track/click?u=7ac3daee9aa744146e2779858&id=413d4a7c4e&e=575642d907)  
   
   
**DÖNTŐ: MÁJUS 16.**

EVENT: [https://www.facebook.com/events/388948898585999/](https://akvariumklub.us17.list-manage.com/track/click?u=7ac3daee9aa744146e2779858&id=2bd90661d4&e=575642d907)

A Nagy-Szín-Pad! győztese bemutatkozhat a **Sziget**, a **Telekom VOLT Fesztivál**, a **STRAND Fesztivál** és a **Campus Fesztivál** nagyszínpadán, meghívást kap a **Petőfi Zenei Díj** 2019-es showműsorába, amelynek idén is a STRAND Fesztivál ad otthont, valamint saját, **dedikált estét kap az Akvárium Klubban**. Emellett minden döntős zenekar **1-1 millió forintos videóklip támogatásban** részesül, és egy valaki **vendégzenekari meghívást kap a Budapest Parkba.** Ráadásképp az elődöntők összes résztvevője fellép a Sziget, a Telekom VOLT, a STRAND és a Campus Fesztiválon, valamint a **MOL Nagyon Balaton** eseményein.  
   
A Nagy-Szín-Pad! súlyát jelzi, hogy nem csak az eddigi győztesei (2014-ben a **Mary Popkids**, 2015-ben az **Ocho Macho**, 2016-ban a **Bohemian Betyars**, 2017-ben a **Lóci Játszik, 2018-ban**az **Apey & the Pea**), de a többi résztvevője is az ország legnépszerűbb előadója közé jutott. Elég, ha csak (a teljesség igénye nélkül) a ma már teltházas Aréna turnéval büszkélkedő **Halott Pénzre**, a Budapest Parkot rendszeresen sold outtal megszóró **Margaret Island**-re, vagy a folyamatosan koncertező **The Biebers-re**, **Ivan and the Parazolra, Szabó Balázs Bandájára, Fran Palermora, a Honeybeastre, a Bagossy Brothers Company-ra, Marge-ra, a Cloud 9+-ra, Denizre**vagy a **Run Over Dogsra** gondolunk.

Bővebb információ:

[www.nagyszinpad.com](https://akvariumklub.us17.list-manage.com/track/click?u=7ac3daee9aa744146e2779858&id=75df96b4bb&e=575642d907)  
[https://www.facebook.com/ngysznpd](https://akvariumklub.us17.list-manage.com/track/click?u=7ac3daee9aa744146e2779858&id=b9b0ef5ce9&e=575642d907)  
  
Akvárium Klub, 2019. május 8.